Gresa

Ła Gresa, oficialmente Repùblega Ełenega (in greco Ελληνική Δημοκρατία), ła xe un stado del sud Eoropa.
Ła confina a nordovest co l'Albania, a nord co ła Masedonia e co ła Bulgaria, a nordest co ła Turchia.

 Zeografia 
La ga na Suparficie de 131 957 km², dei cuałi 106 778  km² de terafèrma e 25 166 km² de ìzołe.

La Gresa la xe formada da na parte continental e da da sirca 2000 ìzołe catae inte i mari Jonio a ovest e Egeo a est.
la parte continental la conprende el toco meridional de la penìzoła balcanega, che a so volta ła xe formada da un mucio de penìzołe conpagne, come ła penìzoła Calcidega, del'Atica e del Peloponeso.

Ła longhesa total dei confini terestri ła xe de 1 215,5 km.

 Orografia 
L'entrotera el xe par l'80% montagnoso e par el 20% ocupà da pianure.

La caena del Pindo, prolongamento de le Alpe Dinareghe, el nasse in Albania e el se slarga in direzion sud-est, intrà Epiro e Tesaja.
La caena dei monti Rodopi ła se cata a nord-est che se slarga da ovest a est al confin intrà Gresa e Bulgaria.
Ghe xe anca un mucio de caéne ìzołae, come el Monte Ołinpo (2911 m, el Monte ParnaxoVèro noti dal'antighidà. Inte el  Ołinpo ghe zera tuti i dèi, inte el Monte Parnaxo dove ghe zera łe 9 muxe che ła dava na man par łe arte. e el Monte Taigeto, in Pełoponexo.

Altri mónti inportanti i xe i Monti Acarnaniani, Aenos, Agia Dynati nell'ìzoła di Cefalonia, Agkistro, Aigaleo o Egaleo, Arachnaia, Monti Artemissio, Aroania o Chelmos, Askio, Attavyros.

En Tesaja se cata łe Meteore, de łe formasion de piera sora de łe cuałi inte el Medioevo i xe stà fati dei monasteri.

Parché el teritorio greco el ga un mucio de mónti, xe siguro che łe pianure łe xe poche.
Ła pianura pì inportante ła xe fata dal basin pianegiante de ła Tesaja, sèvito da cheło de ła Masedonia; łe pì pìcene łe xe visin a ła costa.

 Idrografia 
El stato greco se fasa interamente sul mar e no existe miga parte del teritorio nasional chel sia distanto pì de 137 km da ła costa.
Ła conformasion de łe coste ła xe bastansa iregołar co numaroxe frastagiadure, tra łe cuałi ghe xe i gòlfi de Corinto e Egina,divixi dal' Istmo de Corinto, Patraso, Salonichi, Mesenia, Łaconia, Argòłide, Casandra, Hagiu òrus e de Orfani.
In total ghe xe 15 021 chilometri de coste.
La costa jònega la xe bassa e paludosa. Quele egee e meridionale, le xe alte e pierose.

In total ghe xe pì de 1 500 ìzołe, che łe se divide in arcipèłaghi: 
 a nord ovest ghe xe quel de łe Ìxołe Jonie (tra łe cuałi: Corfù, Zante, Lefcas, Ìtaca e Sefałonia) 
 a sud se cata Candia, ła pì granda de łe ìzołe greche
 a sud est, Rodi e łe ìzołe visine, catàe vanti a ła costa de ła Turchia, łe costituise el Dodecanexo, e łe divide el mar Egeo dal Mediteraneo oriental
 'ntel'Egeo se cata el Negroponte, visin al'Àtica, łe Spòrade e łe Grandi Egee (Lemno, Lesbo, Chio e Samo).

I fiumi greghi i ga un parcorso curto e dificil e i xe de caratare torentizio, donca la so portada la varia par piovosità e stagion.
Intra i fiumi pì inportanti ghe xe:
 l'Aliakmonas, el fiume pì longo de la Gresa (297 km)sboca inte el mar Egeo e el xe intieramente grego
 l'Achelòos, el secondo fiume par longhezzasboca sul mar Jonio
 el Peneiòs, che el nasse da la caena montagnosa del Pindo e el xe el principal fiume de la Tessagia
 l'Axios, che el nasse da la Masedonia dove el ga el nome de Vardarsboca inte el mar Egeo e i vien da de altri stai
 el Strimòn
 el Néstos
 l'Arachthos
 l'Evròtas
 el Màrisa o Ebro, che el fa da confin co la Turchia
Altri fiumi i xe: Penelos, Mestae.

Intra i laghi pì inportanti ghe xe:
 Lago Trichonida 96 km².
 Lago Volvi 70 km². 
 Lago Vegoritis 54 km². 
 Lago de Prespa 39 km².parte greca, totale 3,28 km²

 Istoria 
Inte el 1967 la zera deventada na ditadura. Inte el 1974 la xe tornada a eser na democrazia.

 Zeografia połitega 
La xe na Republica democratega.

Rento de la Gresa ghe xe anca el teritorio semi-autonomo del Mónte Athos.

 Divixion aministrative 
La se divide in 13 periferie (περιφέρειες, perifereies).
 Atica
 Gresa Sentral
 Macedonia Sentrale
 Càndia
 Macedonia Oriental e Tracia
 Epiro
 Ìxołe Jonie
 Egeo Setentrional
 Pełoponnexo
 Egeo Meridional
 Tesaja
 Gresa Osidentale
 Macedonia Osidental200px|sinistra|Periferie de la Gresa.

 Demografia 
La ga 10 655 989 abitanti.

 Cultura 
Mistrà e Mónte Athos łi xe patrimoni mondiałi de ła umanità.

 Gałeria de someje 

 Notasion 

Altri projeti

 Łinganbi forèsti